1997R0936 — LV — 01.07.2007 — 009.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:





Labota ar:







(*) Šis tiesību akts nekad nav publicēts latviešu valodā.









▼B

KOMISIJAS REGULA (EK) Nr. 936/97

(1997. gada 27. maijs),

ar ko atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas ietvertas sarakstā CXL, kurš sastādīts atbilstīgi GATT XXIV.6 sarunu slēdzienam ( 1 ), un jo īpaši tās 1. panta 1. punktu, tā kā atbilstīgi Lauksaimniecības nolīgumam, kas noslēgts daudzpusējo tirdzniecības sarunu Urugvajas raundā, Kopiena ir apņēmusies atvērt tarifu kvotas augstas kvalitātes liellopu gaļai un saldētai bifeļu gaļai, kas ir noteiktas attiecīgi 58 100 tonnas un 2 250 tonnas gadā; tā kā šīs kvotas būtu jāatver uz vairākiem gadiem un būtu jāpieņem sīki izstrādāti noteikumi to piemērošanai 12 mēnešu laika periodiem, sākot ar 1. jūliju; tā kā trešās eksportējas valstis ir apņēmušās izsniegt autentiskuma sertifikātus, kas garantē produkta izcelsmi; tā kā būtu jānosaka sertifikātu forma un izkārtojums, kā arī to lietošanas kārtība; tā kā autentiskuma sertifikāti būtu jāizsniedz trešo valstu iestādēm, kuras spēj nodrošināt visas vajadzīgās garantijas saistībā ar attiecīgās kārtības pareizu piemērošanu; tā kā attiecīgo kvotu var pārvaldīt, izmantojot importa licences; tā kā tādēļ būtu jāizstrādā noteikumi par pieteikumu iesniegšanu un par informāciju, kas jānorāda pieteikumos un licencēs, ja vajadzīgs, pieļaujot atkāpes no zināmiem noteikumiem Komisijas 1998. gada 16. novembra Regulā (EEK) Nr. 3719/88, kas nosaka kopējus sīki izstrādātus noteikumus attiecībā uz importa un eksporta atļauju un iepriekš noteiktas kompensācijas vai maksājuma sertifikātu sistēmas piemērošanu lauksaimniecības produktiem ( 2 ), kurā jaunākie grozījumi izdarīti ar Regulu (EK) Nr. 2350/96 ( 3 ), kā arī Komisijas 1995. gada 26. jūnija Regulā (EK) Nr. 1445/95 par pieteikšanās noteikumiem importa un eksporta licenču saņemšanai liellopa gaļas un teļa gaļas nozarē un par Regulas (EEK) Nr. 2377/80 ( 4 ) anulēšanu, kurā jaunākie grozījumi izdarīti ar Regulu (EK) Nr. 266/97 ( 5 ); tā kā, lai nodrošinātu pareizu gaļas produktu importa pārvaldību, būtu jāparedz, ja vajadzīgs, ka importa licences izsniedz tikai tad, ja ir pārbaudīti jo īpaši ieraksti autentiskuma sertifikātos; tā kā pieredze rāda, ka importētāji ne vienmēr informē importa licences izsniegušās kompetentās iestādes par atbilstīgi attiecīgajai kvotai ieviestās liellopu gaļas daudzumu un izcelsmi; tā kā šī informācija ir svarīga, lai novērtētu tirgus situāciju; tā kā tādēļ būtu jāievieš nodrošinājums, lai nodrošinātu to, ka importētāji pakļaujas šai prasībai; tā kā būtu jāparedz tas, ka dalībvalstis nosūta informāciju par šo importu; tā kā šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu, IR PIEŅĒMUSI ŠO REGULU.







1. pants

▼M16

1. Ar šo katru gadu laika periodam no 1. jūlija līdz nākošā gada 30. jūnijam, turpmāk tekstā “importa tarifu kvotas periods”, tiek atvērtas šādas tarifu kvotas:

— 60 250 tonnas attiecībā uz augstas kvalitātes svaigu, atdzesētu vai saldētu liellopu gaļu, kas atbilst KN kodiem 0201 un 0202, kā arī produktiem, kas atbilst KN kodiem 0206 10 95 un 0206 29 91. Šīs kvotas sērijas numurs ir 09.4002,

— 2 250 tonnas attiecībā uz saldētu bifeļa gaļu bez kauliem, kas atbilst KN kodam 0202 30 90 un kas ir izteiktas gaļas bez kauliem svarā. Šīs kvotas sērijas numurs ir 09.4001.

Minētās kvotas piešķiršanā 100 kg gaļas ar kauliem ir līdzvērtīgi 77 kg gaļas bez kauliem.

▼B

2. Šajā regulā “saldēta gaļa” ir gaļa, kuras iekšējā temperatūra ir — 12 °C vai zemāka, to ievedot Kopienas muitas teritorijā.

3. Procentuālais (ad valorem) nodoklis atbilstīgi 1. punktā minētajām kvotām ir 20 %.

2. pants

Tarifu kvotu svaigai, atdzesētai un saldētai liellopu gaļai, kas paredzēta 1. panta 1. punktā, sadala šādi:

▼M14

a) 28 000 tonnas atkaulotas liellopu gaļas, kas atbilst KN kodiem 0201 30 00 un 0206 10 95 un šādai definīcijai: “Atlasīti liellopu gaļas izcirtņi, kas iegūti no vēršiem, jauniem vēršiem vai telēm, kas pēc atšķiršanas no zīdītājmātes ir ganīti tikai ganībās. Saskaņā ar Argentīnas Lauksaimniecības, lopkopības, zivsaimniecības un pārtikas sekretariāta (Secretaría de Agricultura, Ganadería, Pesca y Alimentos – SAGPyA) oficiāli noteikto liellopu klasifikāciju, no vēršiem iegūtos liemeņus klasificē kā “JJ”, “J”, “U” vai “U2”, no jauniem vēršiem un telēm iegūtos liemeņus klasificē kā “AA”, “A” vai “B””. Izcirtņus marķē atbilstoši Eiropas Parlamenta un Padomes Regulas (EK) Nr. 1760/2000 13. pantam ( 6 ). Informācijai uz etiķetes var pievienot norādi “Augstas kvalitātes liellopu gaļa”;

▼B

b) ►M13 7 150 tonnas ◄ pēc produkta svara attiecībā uz gaļu, kas atbilst KN kodiem 0201 20 90, 0201 30, 0202 20 90, 0202 30, 0206 10 95 un 0206 29 91 un šādai definīcijai: ▼M13 Atlasītus teles vai vērša liemeņu izcirtņus, kas klasificēti kādā no šīm kategorijām “Y”, “YS”, “YG”, “YGS”, “YP” un “YPS”, kā to nosaka Austrālijas AUS-MEAT. Liellopu gaļas krāsa atbilst AUS-MEAT gaļas krāsas references standartam no 1 B līdz 4, tauku krāsa atbilst AUS-MEAT tauku krāsas references standartam 0 līdz 4 un tauku slāņa biezums (mēra pēc 8. pozīcijas līmeņa) AUS-MEAT tauku klasei no 2 līdz 5. Izcirtņus marķē atbilstoši Eiropas Parlamenta un Padomes Regulas (EK) Nr. 1760/2000 13. pantam ( 7 ). Informācijai uz etiķetes var pievienot norādi “augstākā labuma liellopu gaļa”; ▼M16 —————

▼M14

c) 6 300 tonnas atkaulotas liellopu gaļas, kas atbilst KN kodiem 0201 30 00, 0202 30 90, 0206 10 95 un 0206 29 91 un šādai definīcijai: “Atlasīti liellopu gaļas izcirtņi, kas iegūti no vēršiem (“novillo”) vai telēm (“vaquillona”), kā definēts saskaņā ar Urugvajas Nacionālā gaļas institūta (Instituto Nacional de Carnes - INAC) oficiāli noteikto liellopu gaļas liemeņu klasifikāciju. Augstas kvalitātes liellopu gaļas ražošanai atbilstīgie dzīvnieki pēc atšķiršanas no zīdītājmātes ir ganīti tikai ganībās. Saskaņā ar iepriekš minēto klasifikāciju liemeņus klasificē kā “I”, “N” vai “A”, norādot tauku saturu “1”, “2” vai “3””. Izcirtņus marķē saskaņā ar Regulas (EK) Nr. 1760/2000 13. pantu. Informācijai uz etiķetes var pievienot norādi “Augstas kvalitātes liellopu gaļa”;

d) 5 000 tonnas atkaulotas liellopu gaļas, kas atbilst KN kodiem 0201 30 00, 0202 30 90, 0206 10 95 un 0206 29 91 un šādai definīcijai: “Atlasīti liellopu gaļas izcirtņi, kas iegūti no vēršiem vai telēm, kas pēc atšķiršanas no zīdītājmātes ir baroti tikai ar ganību zāli. Saskaņā ar Brazīlijas Lauksaimniecības, lopkopības un apgādes ministrijas (Ministério da Agricultura, Pecuária e Abastecimento) oficiāli noteikto liellopu gaļas liemeņu klasifikāciju liemeņus klasificē kā “B”, norādot tauku saturu “2” vai “3””. Izcirtņus marķē saskaņā ar Regulas (EK) Nr. 1760/2000 13. pantu. Informācijai uz etiķetes var pievienot norādi “Augstas kvalitātes liellopu gaļa”;

▼B

e) ►M12 1 300 tonnas ◄ pēc produkta svara attiecībā uz gaļu, kas atbilst KN kodiem 0201 20 90, 0201 30, 0202 20 90, 0202 30, 0206 10 95 un 0206 29 91 un šādai definīcijai: “Atdzesētas vai saldētas liellopu gaļas izvēlēti izcirtņi no tikai ganībās ganītiem dzīvniekiem, kam nav vairāk kā četri pastāvīgi priekšējie zobi un kautķermeņa svars nepārsniedz 325 kilogramus, un gaļa ir gaišā un vienādā krāsā ar pienācīgu, bet ne pārliecīgu, tauku klājumu. Visi izcirtņi ir iesaiņoti vakuumā, un tos apzīmē ar nosaukumu “high-quality beef” (“augstas kvalitātes liellopu gaļa”)”. ;

▼M8

f) 11 500 tonnu pēc produkta svara attiecībā uz gaļu, kas atbilst KN kodiem 0201, 0202, 0206 10 95 un 0206 29 91, kura atbilst šādai definīcijai:“Kautķermeņi vai izcirtņi no liellopiem, kuru vecums nepārsniedz 30 mēnešus un kas 100 vai vairāk dienu ir saņēmuši barību, kurā ir sabalansētas uzturvielas un kam ir augsta enerģētiskā vērtība, un kura sastāv no vismaz 70 % graudu, un kuras kopējais svars dienā ir vismaz 20 mārciņu. Liellopu gaļa, kas ir novērtēta kā “choice”; vai “prime” saskaņā ar USDA (Amerikas Savienoto Valstu Lauksaimniecības departaments) standartiem automātiski atbilst iepriekšminētajai definīcijai. Gaļa, kas ir iekļauta kategorijās “Canada A”, “Canada AA”, “Canada AAA”, “Canada Choice” un “Canada Prime”, “A1”, “A2” un “A3” saskaņā ar Kanādas valdības Kanādas Pārtikas inspekcijas aģentūras standartiem atbilst šai definīcijai”;

▼M8

g) 1 000 tonnu atkaulotas gaļas, kura atbilst KN kodiem 0201 30 00 un 0202 30 90 un kura atbilst šādai definīcijai: “Fileja (lomito), jostas gabals un/vai starpribu gabals (antrekots) (lomo), astes gabals (rabadilla), šķinķa gabals (carnaza negra), kas iegūts no selekcionētiem krustotiem dzīvniekiem, kuros ir mazāk par 50 % zebu sugas šķirnes un kuri ir baroti tikai ar ganību zāli vai ar sienu. Nokautie dzīvnieki ir vērši vai teles, kuri ietilpst V kategorijā atbilstoši VACUNO liemeņu klasifikācijas sistēmai un kuru kautķermeņu svars nepārsniedz 260 kg. Izcirtņiem jābūt marķētiem atbilstoši 13. panta noteikumiem Eiropas Parlamenta un Padomes 2000. gada 17. jūlija Regulā (EK) Nr. 1760/2000, ar ko izveido liellopu identifikācijas un reģistrācijas sistēmu un nosaka liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97 ( 8 ). Informācijai uz etiķetes var pievienot norādi “augstākā labuma liellopu gaļa”

▼B

3. pants

1. Laižot brīvā apgrozībā 2. panta f) daļā noteiktos importētos daudzumus, jāuzrāda:

— importa licence, kas izsniegta saskaņā ar 4. un 5. pantu, un

— autentiskuma sertifikāts, kas izsniegts saskaņā ar 6. pantu.

▼M16

2. Attiecībā uz 2. panta f) punktā noteikto importa daudzumu importa tarifu kvotas periods tiek sadalīts 12 apakšperiodos, nu kuriem katrs ir viens mēnesis. Katra apakšperioda daudzums atbilst vienai divpadsmitajai daļai no kopējā daudzuma.

▼B

4. pants

Lai iegūtu 3. pantā minētās importa licences:

▼M16 —————

▼M16

c) licences pieteikuma un licences 8. iedaļā norāda izcelsmes valsti vai muitas teritoriju, un norādi “jā” atzīmē ar krustiņu. Licences ietver saistības importēt no norādītās valsts;

▼C1

d) licenču pieteikumu un licenču 20. iedaļā ir jānorāda viens no III pielikumā minētajiem ierakstiem.

▼M16

5. pants

1. Atļaujas pieteikumus, kā minēts 4. pantā, var iesniegt tikai katra importa tarifu kvotas perioda katra mēneša pirmajās piecās dienās.

Neatkarīgi no Regulas (EK) Nr. 1445/95 5. panta 1. punkta pieteikumi vienam un tam pašam kvotas kārtas numuram var attiekties uz vienu vai vairākiem produktiem, kas atbilst KN kodam vai KN kodu grupai, kuri uzskaitīti minētās regulas I pielikumā. Ja pieteikumi attiecas uz vairākiem KN kodiem, jāprecizē pieteikumā norādītais attiecīgais daudzums atbilstīgi KN kodam vai KN kodu grupai. Jebkurā gadījumā visi KN kodi un to nosaukumi attiecīgi jānorāda licenču pieteikumu un licenču 16. un 15. iedaļā.

2. Otrajā darba dienā pēc pieteikumu iesniegšanas termiņa beigām, ne vēlāk kā pulksten 16:00 pēc Briseles laika, dalībvalstis Komisijai paziņo pieteikumu aptverto kopējo daudzumu uz katru izcelsmes valsti.

3. Importa licences izdod katra mēneša piecpadsmitajā dienā.

Katrā izsniegtajā licencē precizē attiecīgo daudzumu atbilstīgi KN kodam vai KN kodu grupai.

▼B

6. pants

1. Autentiskuma sertifikātus sagatavo vienā oriģinālā un ne vairāk kā vienā kopijā saskaņā ar I pielikumā norādīto paraugu.

To izmēri ir apmēram 210 × 297 mm, un papīra svars nav mazāks par 40 g/m2.

2. Veidlapas iespiež un aizpilda vienā no Kopienas oficiālajām valodām. Tās var izdrukāt un aizpildīt arī eksportētājas valsts oficiālajā valodā vai vienā no tās oficiālajām valodām.

Eksportētājas valsts izcelsmes gaļas definīciju saskaņā ar 2. pantu norāda veidlapas otrā pusē.

3. Katram autentiskuma sertifikātam ir atsevišķs kārtas numurs, kuru piešķīrusi 7. pantā minētā izsniedzējiestāde. Uz kopijām ir tas pats kārtas numurs, kas ir uz oriģināla.

4. Oriģināls un tā kopijas var būt drukātas vai rakstītas ar roku. Pēdējā gadījumā tās jāaizpilda ar melnu tinti un ar drukātiem burtiem.

5. Autentiskuma sertifikāti ir derīgi tikai tad, ja tie ir pareizi aizpildīti un ja tos ir vizējusi kāda no II pielikumā uzskaitītajām izsniedzējiestādēm saskaņā ar norādēm I un II pielikumā.

6. Autentiskuma sertifikātus uzskata par pienācīgi vizētiem tad, ja tajos ir norādīts izsniegšanas datums un vieta un uz tiem ir izsniedzējiestādes zīmogs, kā arī tās personas vai personu paraksts, kas ir pilnvarota vai pilnvarotas tos parakstīt.

Zīmogu var aizvietot ar uzdrukātu zīmogu uz autentiskuma sertifikāta oriģināla un tā kopijām.

7. pants

1. Izsniedzējiestādei, kas minēta II pielikumā:

a) jābūt eksportētāja valsts atzītai;

b) jāapņemas pārbaudīt ierakstus autentiskuma sertifikātos;

c) jāapņemas katru trešdienu nosūtīt Komisijai informāciju, kas ļauj pārbaudīt ierakstus autentiskuma sertifikātos.

2. Komisija var mainīt šo sarakstu, ja kādu izsniedzējiestādi vairs neatzīst, ja tā nespēj pildīt savus pienākumus vai arī ja tiek izraudzīta jauna izsniedzējiestāde.

8. pants

▼M8

1. Ievedot daudzumus, kas noteikti 1. panta 1. punkta otrajā ievilkumā un 2. panta a), b), c), d), e) un g) apakšpunktā, un produktus laižot brīvā apgrozībā, jāuzrāda ievešanas atļaujas, kas izdotas saskaņā ar 4. panta c) un d) apakšpunktu, kā arī šā panta 2. punktu.

▼B

2.

►M16 a) Autentiskuma sertifikāta oriģinālu, kas sastādīts saskaņā ar 6. un 7. pantu, un tā kopiju kompetentajai iestādei iesniedz kopā ar pieteikumu uz pirmo importa licenci, kas saistās ar autentiskuma sertifikātu.

◄

b) autentiskuma sertifikātu var izmantot, lai izsniegtu vairāk nekā vienu importa licenci par daudzumiem, kas nepārsniedz sertifikātā norādīto daudzumu. Ja saistībā ar kādu sertifikātu ir izsniegta vairāk nekā viena licence, kompetentā iestāde vizē autentiskuma sertifikātu, norādot piešķirto daudzumu;

c) kompetentās iestādes importa licences var izsniegt tikai pēc tam, kad tās ir pārliecinājušās, ka visa informācija autentiskuma sertifikātā atbilst tai informācijai, ko par minēto jautājumu katru nedēļu saņem no Komisijas. Licences izsniedz tūlīt pēc tam.

▼M8

3. Neatkarīgi no 2. punkta a) un c) apakšpunkta un saskaņā ar šā punkta noteikumiem kompetentās iestādes var izdot ievešanas atļaujas, ja:

— ir uzrādīts autentiskuma sertifikāta oriģināleksemplārs, bet vēl nav saņemta attiecīgā informācija no Komisijas, vai

— autentiskuma sertifikāta oriģināleksemplārs nav uzrādīts, vai

— ir uzrādīts autentiskuma sertifikāta oriģināleksemplārs un ir saņemta attiecīgā informācija no Komisijas, bet daži dati neatbilst dokumentiem.

Šajos gadījumos neatkarīgi no Regulas (EK) Nr. 1445/95 4. panta otrā ievilkuma noteikumiem par ievešanas atļauju iemaksājamais nodrošinājums ir līdzvērtīgs summai, kas par attiecīgajiem produktiem atbilst kopējā muitas tarifa (KMT) pilnai ievedmuitai, kuru piemēro dienā, kad iesniegts ievešanas atļaujas pieteikums.

Kad ir saņemts autentiskuma sertifikāta oriģināleksemplārs un Komisijas informācija par attiecīgo sertifikātu un pēc tam, kad ir pārbaudīta šo datu atbilstība, dalībvalstis atmaksā šo nodrošinājumu ar noteikumu, ka Regulas (EK) Nr. 1445/95 4. panta otrajā ievilkumā norādītais nodrošinājums ir iemaksāts par to pašu ievešanas atļauju.

Atbilstoša autentiskuma sertifikāta oriģināleksemplāra uzrādīšana kompetentajai iestādei līdz attiecīgās ievešanas atļaujas derīguma termiņa beigu datumam ir galvenā prasība Komisijas Regulas (EEK) Nr. 2220/85 ( 9 ) 20. panta nozīmē attiecībā uz otrajā daļā norādīto nodrošinājumu.

Šā nodrošinājuma neatmaksāto summu atsavina un patur kā muitas nodokli.

▼M16

9. pants

Autentiskuma sertifikāti un importa licences ir spēkā trīs mēnešus no to izsniegšanas datuma. To derīguma termiņš tomēr beidzas vēlākais 30. jūnijā pēc izsniegšanas datuma.

10. pants

Attiecībā uz šīs regulas 2. panta f) apakšpunktā minētajiem daudzumiem piemēro Regulas (EK) Nr. 1445/95, Komisijas Regulas (EK) Nr. 1291/2000 ( 10 ) un Komisijas Regulas (EK) Nr. 1301/2006 ( 11 ) noteikumus, ja vien šī regula neparedz citādi.

Attiecībā uz šīs regulas 1. panta 1. punkta otrajā ievilkumā un 2. panta a), b), c), d), e) un g) apakšpunktā minētajiem daudzumiem tiek piemēroti Regulas (EK) Nr. 1445/95, Regulas (EK) Nr. 1291/2000 un Regulas (EK) Nr. 1301/2006 III nodaļas noteikumi, ja vien šī regula neparedz citādi.

▼M3 —————

▼B

13. pants

Šī regula stājas spēkā 1997. gada 1. jūlijā.

Šī regula uzliek saistības kopumā un ir tieši piemērojama visās dalībvalstīs.









I PIELIKUMS









II PIELIKUMS

TO EKSPORTĒTĀJVALSTU IESTĀŽU SARAKSTS, KURAS DRĪKST IZSNIEGT AUTENTISKUMA SERTIFIKĀTUS

— ►M10 SECRETARÍA DE AGRICULTURA, GANADERÍA, PESCA Y ALIMENTOS (SAGPyA) ◄ : — attiecībā uz Argentīnas izcelsmes gaļu, kas atbilst definīcijai 2. panta a) daļā.

— ►M6 DEPARTMENT OF AGRICULTURE, FISHERIES AND FORESTRY — AUSTRALIA ◄ : — attiecībā uz Austrālijas izcelsmes gaļu: — a) kas atbilst definīcijai 2. panta b) daļā; b) kas atbilst definīcijai 1. panta 1. punkta otrajā ievilkumā.

— INSTITUTO NACIONAL DE CARNES (INAC): — attiecībā uz Urugvajas izcelsmes gaļu, kas atbilst definīcijai 2. panta c) daļā.

— DEPARTAMENTO NACIONAL DE INSPECÇÃO DE PRODUTOS DE ORIGEM ANIMAL (DIOPA): — attiecībā uz Brazīlijas izcelsmes gaļu, kas atbilst definīcijai 2. panta d) daļā.

— ►M5 NEW ZEALAND MEAT BOARD ◄ : — attiecībā uz Jaunzēlandes izcelsmes gaļu, kas atbilst definīcijai 2. panta e) daļā.

— FOOD SAFETY AND INSPECTION SERVICE (FSIS) OF THE UNITED STATES DEPARTMENT OF AGRICULTURE (USDA): — attiecībā uz Amerikas Savienoto Valstu izcelsmes gaļu, kas atbilst definīcijai 2. panta f) daļā.

— ►M7 CANADIAN FOOD INSPECTION AGENCY — GOVERNMENT OF CANADA/AGENCE CANADIENNE D'INSPECTION DES ALIMENTS — GOUVERNEMENT DU CANADA ◄ : — attiecībā uz Kanādas izcelsmes gaļu, kas atbilst definīcijai 2. panta f) daļā.

▼M8

— MINISTERIO DE AGRICULTURA, GANADERÍA, DIRECCIÓN DE NORMAS Y CONTROL DE ALIMENTOS: — attiecībā uz gaļu, kuras izcelsme ir Paragvajā un kura atbilst 2. panta g) apakšpunkta definīcijai.

▼M15









III PIELIKUMS

Regulas 4. panta d) apakšpunktā minētie ieraksti

bulgāru valodā : Говеждо/телешко месо с високо качество [Регламент (ЕО) № 936/97]

spāņu valodā : Carne de vacuno de alta calidad [Reglamento (CE) no 936/97]

čehu valodā : Vysoce jakostní hovězí/telecí maso (nařízení (ES) č. 936/97)

dāņu valodā : Oksekød af høj kvalitet (forordning (EF) nr. 936/97)

vācu valodā : Qualitätsrindfleisch (Verordnung (EG) Nr. 936/97)

igauņu valodā : Kõrgekvaliteediline veiseliha/vasikaliha (määrus (EÜ) nr 936/97)

grieķu valodā : Βόειο κρέας εκλεκτής ποιότητας [κανονισμός (ΕΚ) αριθ. 936/97]

angļu valodā : High-quality beef/veal (Regulation (EC) No 936/97)

franču valodā : Viande bovine de haute qualité [règlement (CE) no 936/97]

itāliešu valodā : Carni bovine di alta qualità [regolamento (CE) n. 936/97]

latviešu valodā : Augstākā labuma liellopu/teļa gaļa (Regula (EK) Nr. 936/97)

lietuviešu valodā : Aukštos kokybės jautiena ir (arba) veršiena (Reglamentas (EB) Nr. 936/97)

ungāru valodā : Kiváló minőségű marha-/borjúhús (936/97/EK rendelet)

maltiešu valodā : Kwalita għolja ta’ ċanga/vitella (KE) Nru 936/97)

holandiešu valodā : Rundvlees van hoge kwaliteit (Verordening (EG) nr. 936/97)

poļu valodā : Wołowina/cielęcina wysokiej jakości (Rozporządzenie (WE) nr 936/97)

portugāļu valodā : Carne de bovino de alta qualidade [Regulamento (CE) n.o 936/97]

rumāņu valodā : Carne de vită/vițel de calitate superioară (Regulamentul (CE) nr. 936/97)

slovāku valodā : Vysokokvalitné hovädzie/teľacie mäso [nariadenie (ES) č. 936/97]

slovēņu valodā : Visokokakovostno goveje/telečje meso (Uredba (ES) št. 936/97)

somu valodā : Korkealaatuista naudanlihaa (asetus (EY) N:o 936/97)

zviedru valodā : Nötkött av hög kvalitet (förordning (EG) nr 936/97)